《残腊喜雪》
宋代·李洪

散乱明玑溅竹窗，不闻檐霤响铮从。
剪成阆苑瑶英六，绝胜连城白璧双。
独觉璎鬘弥宝所，岂无蓑笠钓寒江。
饥肠雷吼呵吟笔，睥睨诗坛未坚降。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。